קורט כריסטמן

קורט כריסטמן (בגרמנית: Kurt Christmann; מכונה דוקטור רונדה; 1 ביוני 1907, מינכן – 4 באפריל 1987) היה פושע מלחמה נאצי בתקופת גרמניה הנאצית, קצין בדרגת אובר-שטורמבאנפיהרר (ראש יחידת SS 10a Sonderkommand). מהאחראים על השואה ברוסיה, מארגן הוצאות להורג המוניות בערים טגאנרוג, רוסטוב על הדון, קרסנודר, ייסק, נובורוסייסק ומאזיר.<ref>Гинзбург, Лев Владимирович. — Бездна, М.: Советский писатель, 1966.</ref> הוא אחראי באופן אישי למותם של עשרות אלפי יהודי אירופה<ref>[https://books.google.com/books?id=ZjZMCAAAQBAJ&pg=PT57&lpg=PT57&dq=%22Kurt+Christmann,+the+commander+of+Sonderkommando+10a,+which+slaughtered+tens+of+thousands+of+Jews+in+the+Soviet+Union%22&source=bl&ots=rolqEoc69k&sig=iJMK3cWDhSTsTMUky7gH8IyP9Pk&hl=en&sa=X&ved=0ahUKEwiwif-V46XYAhUGUd8KHRKaA1wQ6AEIKTAA#v=onepage&q=%22Kurt%20Christmann,%20the%20commander%20of%20Sonderkommando%2010a,%20which%20slaughtered%20tens%20of%20thousands%20of%20Jews%20in%20the%20Soviet%20Union%22&f=false I, of Limited Mercy: A Maxine Kordell Novel]</ref><ref>[https://books.google.com/books?id=nLrvH18ycbkC&pg=PA176&lpg=PA176&dq=%22Kurt+Christmann%22+jews&source=bl&ots=j6rjgGyXFI&sig=lLC8ZBzvZpp5QVT2YN66Z0SADCw&hl=en&sa=X&ved=0ahUKEwiq-8HN46XYAhVQMd8KHV6vAMwQ6AEIRzAK#v=onepage&q=%22Kurt%20Christmann%22%20jews&f=false A Moral Reckoning]</ref> במהלך השואה.

== ביוגרפיה ==
[[מינכן, העיר שבה נולד וגדל.]]
הפלישה הנאצית לברית המועצות
קורט כריסטמן נולד ב-1 ביוני 1907 במינכן במשפחתו של פקח מינהלי. בתאריכים 8–9 בנובמבר 1923 במינכן, הוא השתתף בפוטש הנאצי. בשנת 1933 הצטרף ל-NSDAP.<ref name="militera">Гинзбург Л. — Бездна, М.: Советский писатель, 1966.</ref> בשנת 1934 קיבל דוקטורט למשפטים וגם נכנס לספורט והפך לאלוף גרמניה בקאנו.

עם שחר ה-22 ביוני 1941 תקפה גרמניה את בעלת בריתה לשעבר, ברית המועצות ופתחה במבצע פלישה נרחב. על פי דברי הפיהרר אדולף היטלר, המלחמה נגד ברית המועצות פירושה מלחמת השמדה אידאולוגית והיה צורך לחסל את "האינטליגנציה היהודית-בולשביקית".בעקבות הצבאות הגרמנים המתקדמים, צעדו אנשי איינזצגרופן, שמטרתם לרצוח יהודים, צוענים, פרטיזנים, יריבים פוליטיים ואנשים אחרים שנחשבו לאיום על ביטחון הרייך השלישי. בנוגע לרציחתם ההמונית של יהודים, רק גברים נרצחו בתחילה, אך באוגוסט 1941 הורה רייכספהרר אס אס היינריך הימלר כי על הרצח ההמוני לכלול גם נשים וילדים ובין יוני לדצמבר 1941 נרצחו בין 500,000 ל-800,000 גברים, נשים וילדים יהודים. תחת מסגרת זו, ב-13 ביולי 1942 מונה כריסטמן לראש יחידת Sonderkommando SS 10a.<ref>[https://books.google.com/books?id=z6zgBwAAQBAJ&pg=PT87&lpg=PT87&dq=Kurt+Christmann+rostov&source=bl&ots=zXT3Hwf8rY&sig=6NhjXGmQA0i-pfBviCWnjrR259U&hl=en&sa=X&ved=0ahUKEwib7NGo3qXYAhVHleAKHdPKAawQ6AEIVjAJ#v=onepage&q=Kurt%20Christmann%20rostov&f=false Crimes of War: A Novel]</ref> ב-24 ביולי 1942 נשלח לרוסטוב-על-דון והיה מעורב בהשמדת יהודים ושבויי מלחמה, כאשר Einsatzgruppe "D" בפיקודו של וולטר בירקאמפ הייתה אחראית לביצוע הפתרון הסופי כשמארגן ההוצאה להורג היה קורט כריסטמן עצמו. הוא גם הוביל את ההוצאות להורג בזמיובסקאיה באלקה.<ref>[https://russian.rt.com/science/article/434965-70-let-sud-einsatzgruppy-fashizm Избирательный гуманизм: как американцы сначала вынесли приговор нацистским палачам, а потом их отпустили]</ref> מאז אוגוסט 1942, עמד בראש "איינזאצקומנדו 10a" בקרסנודאר הכבושה והשתתף בהוצאות להורג של פרטיזנים ובני משפחותיהם (כולל ילדים). ידוע כי לאחר כיבוש העיר על ידי הנאצים ב-12 באוגוסט 1942 הגיע כריסטמן לעיר וב-21 באוגוסט וב-22 למחרת נאספו כ-13,000 גברים, נשים ויהודים ליער פרבומאיסק הסמוך ונרצחו, כשרובם המכריע היו יהודים.<ref></ref> בפרט, בין דצמבר 1942 לתחילת פברואר 1943, הוא פיקח באופן אישי על השמדת אזרחים בחצר משרד המפקד, באמצעות משאיות גז ובקרב הקורבנות התמימים היו לפחות שני ילדים מתחת לגיל עשר.<ref>[http://www.nizkor.org/hweb/orgs/german/einsatzgruppen/esg/documents/mcc.html Murders from the Crimea to the Caucasus] </ref> הוא ירה באופן אישי באנשים חפים מפשע, כולל אמהות עם ילדים קטנים, כדי "לשמש דוגמה טובה לכפופים".

בשנים 1943–1944 שימש כראש הגסטאפו של קלגנפורט. בשנים 1944 - 1945 עבד כראש הגסטאפו של העיר קובלנץ. לאחר תום מלחמת העולם השנייה נתפס כריסטמן ונכלא במרכז מעצר בדכאו, אך הוא נמלט משם בשנת 1946. לאחר מכן, הוא הסתתר ועבד תחת שם העט ד"ר רונדה וברח מרומא לארגנטינה. בארגנטינה, הוא המשיך לתמוך בנאצים על ידי השתתפות בארגון "קמרדנבורק".

משנת 1956 התגורר בגרמניה והיה אדם עשיר מאוד (מהעשירים במינכן). בשנת 1962 החליט בית משפט גרמני במינכן לפתוח בחקירת מעשי הזוועה של קורט כריסטמן.<ref>[http://www.yadvashem.org/untoldstories/database/commemoration.asp?cid=1044 Commemoration of Jewish Victims]</ref> בשנת 1974 נעצר<ref name="Observer">[https://news.google.com/newspapers?nid=2519&dat=19791114&id=vPddAAAAIBAJ&sjid=nV8NAAAAIBAJ&pg=3684,2149744&hl=en Observer-Reporter — Nov 14, 1979]</ref>. כאשר ניסה להערים על התביעה ולהימנע מצדק, הציג כריסטמן לבית המשפט מסמך כוזב על מחלתו הקשה לכאורה.
הוא קיבל דחיית משפט. ב-19 בדצמבר 1980 גזר עליו בית המשפט בגרמניה 10 שנות מאסר בגין השתתפות בפשעי מלחמה שבוצעו בקרסנודאר.<ref>[https://trialinternational.org/latest-post/kurt-christmann/ KURT CHRISTMANN]</ref> ב-11 בנובמבר 1982 גזר הדין אושר על ידי בית המשפט העליון הפדרלי בגרמניה.

הוא מת ב-4 באפריל 1987.

== ראו גם ==
*טבח הילדים בייסק
*הלמוט אוברלאנדר
== לקריאה נוספת ==
* Безыменский Лев. Разгаданные загадки Третьего Рейха 1933—1941. — Издательство Агентства печати Новости, Москва, 1981. — С. 97-99.
* Гинзбург Л. — Бездна, М.: Советский писатель, 1966.
* Ernst Klee. Das Personenlexikon zum Dritten Reich. — 2. Auflage. — Frankfurt am Main: Fischer Taschenbuch Verlag, 2007. — S. 93. — .
* Arad, Yitzhak (2009). The Holocaust in the Soviet Union. Lincoln, Nebraska: University of Nebraska Press. 
*Browning, Christopher R.; Matthäus, Jürgen (2004). The Origins of the Final Solution: The Evolution of Nazi Jewish Policy, September 1939 - March 1942. London: Heinemann. 
* Burleigh, Michael (2001). The Third Reich: A New History. London: Pan Books. sid. 600. 
* Kershaw, Ian (2000). Hitler: 1936–1945: Nemesis. London: Allen Lane. Libris länk. 
* Klee, Ernst (2007). Das Personenlexikon zum Dritten Reich (2). Frankfurt am Main: Fischer Taschenbuch Verlag. 
* Weale, Adrian (2013). SS: en ny historia. Stockholm: Fischer & Co. 

==קישורים חיצוניים==
* [https://trialinternational.org/latest-post/kurt-christmann/ קורט כריסטמן] באתר TrialInternational.org
== הערות שוליים ==

קטגוריה:איינזצגרופן
קטגוריה:פושעי מלחמה נאצים שנמלטו לאמריקה הדרומית
קטגוריה:שואת יהודי רוסיה
קטגוריה:אנשי הגסטפו
קטגוריה:אנשי אס אס
קטגוריה:גרמנים שנולדו ב-1907
קטגוריה:גרמנים שנפטרו ב-1987